CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2021-2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/18173)
  + [Valencià](/va/acuerdo/18724)






Selector de idioma

Leer

* [Español](/es/acuerdo/18722)
* [Valencià](/va/acuerdo/18064)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2021-2022[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2021-2022

Data d'aprovació
:   09/11/2021

Data de publicació
:   10/11/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/18721)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/18189)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/18168)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2021-2022&url=https://www.boua.ua.es/va/acuerdo/18076)

**Títol:** CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2021-2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 9 de novembre de 2021

AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2021-2022

CONVOCATÒRIA PER A ESTUDIANTS DEL PROGRAMA DE DOCTORAT EN FILOSOFIA I LLETRES

BASES

1.- OBJECTIU DE LES AJUDES

Aquesta convocatòria té com a objectiu oferir una ajuda econòmica per a sufragar part de les despeses de desplaçaments de l'alumnat del programa de doctorat en Filosofia i Lletres, i així afavorir la mobilitat.

2.- BENEFICIARIS

Podrà participar tot l'alumnat matriculat durant el curs 2021-2022 en el programa de doctorat en Filosofia i Lletres de la Facultat de Filosofia i Lletres de la Universitat d'Alacant.

3.- DOTACIÓ DE LES AJUDES

Es convoquen ajudes per un total de 10.000 € que es repartiran entre tot l'alumnat que complisca amb els requisits de la present convocatòria, amb les següents quanties:

Tipus 1. Ajuda fins a  500 € quan es tracte d'una estada superior a quinze dies, o d'un congrés científic celebrat en un centre acadèmic que es trobe a més de 2500 kms. de la UA i del domicili del sol·licitant.

Tipus 2. Ajuda fins a 300 € quan es tracte d'un congrés científic o participació en una activitat acadèmica celebrades en un centre acadèmic que es trobe a més de 150 kms. i a menys de 2500 kms. de la UA o del domicili del sol·licitant.

4.- PRESENTACIÓ DE SOL·LICITUDS I DOCUMENTACIÓ

Les sol·licituds es presentaran de forma electrònica a través del següent formulari:

<https://cvnet.cpd.ua.es/uaCuestionarios/acceso/preguntas.aspx?idcuestionario=38777&idioma=ca>

5.- TERMINI

El termini per a la presentació de sol·licituds s'estableix des del dia següent de la publicació d'aquesta convocatòria en BOUA fins a l'1 de setembre de 2022.

Han d'adjuntar-se a la sol·licitud còpia del certificat de l'expedient acadèmic de màster (quan es tracte d'estudis cursats fora de la UA) i del certificat de l'estada, així com de la presentació de comunicació en congrés.

6.- MARC LEGAL I PRESSUPOSTARI

La dotació màxima d'aquestes ajudes és de 10.000 € i es troba consignada en el capítol 4 del pressupost de la Facultat de Filosofia i Lletres (aplicació pressupostària 81335C2902). El pagament d'aquesta dotació estarà supeditat a la disponibilitat de liquiditat de la UA.

La subvenció assignada a cada ajuda s'ajustarà al que disposen la Llei 38/2003, de 17 de novembre, General de Subvencions, les regulacions, requisits i termes establerts per les normes de funcionament intern de la UA, i la present convocatòria.

Les persones beneficiàries estan obligades a facilitar quanta informació els siga requerida i a complir, en el seu cas, els deures que s'estableixen en l'article 14 de la Llei 38/2003.

L'incompliment per part dels beneficiaris de les obligacions assenyalades en aquesta convocatòria podrà donar lloc a la revocació de l'ajuda.

7.- CRITERIS DE VALORACIÓ I RESOLUCIÓ

7.1 Concessió d'ajudes: Es repartiran 10.000€ equitativament entre tots l'alumnat sol·licitant que complisca amb els següents requisits:

- Ser estudiant durant el curs 2021-2022 del programa de doctorat en Filosofia i Lletres de la Facultat de Filosofia i Lletres de la Universitat d'Alacant.

- Haver realitzat i finalitzat entre l'1 de setembre de 2021 i el 31 d'agost de 2022 un desplaçament a un centre acadèmic que es trobe a més de 150 km de la Universitat d'Alacant (UA) i del domicili durant el curs del sol·licitant:

a) Estada d'un mínim de quinze dies en una universitat o centre d'investigació superior.

b) Assistència a un congrés científic o activitat acadèmica (seminaris, workshops) amb presentació de comunicació.

S'haurà d'aportar certificat de l'estada signat per l'investigador o la investigadora responsable en el centre de destinació o certificat de presentació de comunicació en congrés o activitat acadèmica (seminaris, workshops).

7.2 Composició de la comissió de valoració:

Es constitueix una comissió de valoració formada per:

-              President/a: Degà/na de la Facultat de Filosofia i Lletres.

-              Secretari/a: Secretari/a del programa de doctorat.

-              Vocal: Coordinador/a del programa de doctorat.

-              Vocal: Coordinador/a de qualitat del programa de doctorat.

La comissió de valoració estimarà les sol·licituds que complisquen els requisits detallats en el punt 7.2 d'aquesta convocatòria. La quantia total de la dotació total establida en el punt 3, es distribuirà entre totes les sol·licituds que complisquen els requisits establits en el punt 7.1.

No es concedirà més d'una ajuda a un mateix sol·licitant per convocatòria. En qualsevol cas, tindran prioritat els sol·licitants que no hagen estat beneficiaris d'aquesta ajuda en les dues convocatòries anteriors.

7.3 La resolució provisional de les ajudes es publicarà en la web de la Facultat, a partir del 10º dia hàbil des de la finalització del termini de presentació de sol·licituds. A partir de l'endemà de la seua publicació, les persones interessades tindran un termini de 10 dies hàbils per a la presentació de les al·legacions que estimen pertinents, en la Secretaria de la Facultat de Filosofia i Lletres.

Les ajudes es podran declarar desertes si cap participant reuneix els requisits d'aquesta convocatòria.

Transcorregut aquest termini, es publicarà en la web de la Facultat la resolució definitiva de les ajudes.

7.4 L'organització es reserva el dret a afegir, modificar o resoldre qualsevol dubte sobre la interpretació d'aquestes bases. Participar-hi suposa la plena acceptació d'aquestes bases.

8. NOTIFICACIONS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <http://lletres.ua.es>, substituint la notificació a les persones interessades i produint els mateixos efectes.

9. JUSTIFICACIÓ DE PERSONES BENEFICIÀRIES

La justificació de la destinació de l'ajuda al compliment de la seua finalitat, serà prèvia a la concessió, mitjançant la comprovació dels requisits exigits per a l'adjudicació. Després de l'adjudicació, la Universitat procedirà d'ofici al pagament de la subvenció concedida.

10. PROTECCIÓ DE DADES

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds d'ajuda en la present convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les vostres dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica.

<https://seuelectronica.ua.es/es/index.html>

La informació addicional i detallada sobre Protecció de dades, els vostres drets i la Política de Privacitat de la Universitat d'Alacant, la podeu consultar en el següent enllaç:

<https://seuelectronica.ua.es/es/privacidad.html>

11. RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, es pot interposar recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació d'aquesta, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 9 de novembre de 2021

La rectora,

P.D. de signatura, el vicerector d'Investigació

(Resolució de 22 de desembre de 2020)

Juan Mora Pastor





[Carretera Sant Vicent del Raspeig s/n  
03722 Sant Vicent del Raspeig - Alacant  
 Tel. 49 322 6346 - Fax 71 770 4069](https://www.google.es/maps/@69.195352,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12489&trk=tyah&trkInfo=tarId%0Y3160503093021%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)